
A Grameen-modell pénzügyi fenntarthatósága

Dolgozatom aktualitását az adja, hogy mind a világgazdaságban mind hazánkban a 2007-től kezdődő jelzálogpiaci válság, majd az azt követő pénzügyi válság hatására megroppant gazdasági szereplőket, a kormányok végső hitelezőként megmentették a csődtől. Azonban ezek a mentőakciók és a gazdasági visszaesés okozta bevételkiesés egész Európában, így hazánkban is adósságválságba sodorták az államháztartásokat. Felmerül a kérdés, hogyan lehet rendezni ezt a helyzetet újabb adók vagy egyéb megszorító intézkedések nélkül?
Kutatásom arra irányult, hogy milyen olyan foglakoztatás-politikai eszközt lehetne alkalmazni, ami kis állami ráfordítással, nagy társadalmi hasznot hozna. Így jutottam el az Indiában kialakult Grameen modellhez, ami a szegénységben élők számára biztosít forrást kizárólag vállalkozás indítása céljából, hogy így kitörhessenek a mélyszegénységből. Mindezt úgy, hogy nem vállalati vagy állami fedezetet használ, hanem a résztvevők egymás iránti szolidaritását és felelősségvállalását. Természetesen a modell, ami Indiában sikerült egy az egyben nem ültethető át a magyarországi gyakorlatba a gazdasági, társadalmi és számtalan egyéb különbség miatt. Dolgozatom célja, hogy bemutassa a Grameen modellt, a modell alkalmazását és fejlődését hazánkban, összehasonlítva a külföldi példákkal. majd megvizsgáljam, hogy pénzügyileg fenntartható-e hazánkban.



